**Daniel James «Danny» Galbraith** (født 19. august 1990 i Galashiels, Skottland) er en skotsk, profesjonell fotballspiller, som for tiden spiller for Skotsk Premier League-klubben Hibernian.

Klubbkarriere
-------------

### Manchester United

Galbraith startet sin karriere hos Hearts, før han signerte for Manchester United på sin 16-årsdag, da han var blitt gammel nok til å signere en profesjonell arbeidskontrakt. I hans første sesong i klubben var Galbraith en del av det laget som nådde finalen i cupen for ungdomslag (FA Youth Cup). Utviklingen hans som fotballspiller ble forhindret av en rekke skadeavbrekk, og han fikk derfor heller ikke noen opptreden på førstelaget til Manchester United. Han opplevde skader både i ankelen, kneet og i lysken, og den siste skaden forhindret ham fra å spille fotball i hele ti måneder.

### Hibernian

Etter at Galbraith ble fristilt av Manchester United i 2009, signerte han for Hibernian på en toårskontrakt. Han fikk sin seniordebut i en 2–1-seier over St. Mirren i åpningen av 2009–2010-sesongen, da han kom inn som innbytter for Paul Hanlon. Galbraith la opp til vinnermålet i kampen ved å sende en krosspasning, som Abdessalam Benjelloun headet i nettet.

Galbraith scoret sitt første mål i en seniorkamp den 27. januar 2010, da han skjøt et lavt skudd under Artur Boruc i avslutningsminuttene i en kamp på Celtic Park, som gav Hibernian en 2–1-seier i ligaen over Celtic. Galbraith beskrev målet som et "øyeblikk for livet", og det gjorde slitet i alle opptreningsperiodene etter skader verdifullt. Til tross for dette svært verdifulle bidraget spilte Galbraith bare i to kamper til denne sesongen, og i begge kampene kom han inn som innbytter. Manager John Hughes kommenterte at han ikke ville sette inn ungguttene uten at han følte at de var klare for det.

Galbraith skrev under på en ny kontrakt med Hibernian, nå under ledelse av Colin Calderwood, i februar 2011.

Landslagskarriere
-----------------

Galbraith representerte Skottland U17, men opplevde en rekke skader, som satte karrieren hans flere hakk tilbake. Han ble uttatt som reserve for Skottlands U21-lag i februar 2011.

Referanser
----------

1. ↑   transfermarkt.com, Transfermarkt spiller-ID 73505, besøkt 9. oktober 2017[Hentet fra Wikidata]
2. 1 2 3 4  Hardie, David (18. august 2009). «Young gun Galbraith raring to go after perfect cameo for Hibs». *Edinburgh Evening News*. Besøkt 13. mars 2011.
3. ↑  Introducing: Danny Galbraith, Manchester United FCs offisielle webside, 13. mars 2007.
4. 1 2  Marshall, Alan (7. juli 2009). «Danny Galbraith: I'll put injury hell behind me to become a Hibs star». *Daily Record (Skottland)*. Scottish Daily Record and Sunday Mail. Besøkt 28. januar 2010.
5. 1 2  Hardie, David (28. januar 2010). «Hibs kid's relief at hammering home the winner against Celtic». *Edinburgh Evening News*. Johnston Press Digital Publishing. Besøkt 28. januar 2010.
6. ↑  Murray, Keir (27. januar 2010). «Celtic 1–2 Hibernian». *BBC Sport*. British Broadcasting Corporation. Besøkt 27. januar 2010.
7. 1 2  Hardie, David (29. mai 2010). «John Hughes will resist calls to use Hibs kids until they are ready». *Edinburgh Evening News*. Besøkt 31. mai 2010.
8. ↑  «Danny Galbraith wins new Hibs contract». BBC Sport. 17. februar 2011. Besøkt 17. februar 2011.
9. 1 2  Strachan, Colleen (8. februar 2011). «Galbraith hoping it's third time lucky with Scotland». *Edinburgh Evening News*. Besøkt 8. februar 2011.

Eksterne lenker
---------------

* (en) Danny Galbraith – UEFA Rediger på Wikidata

* (en) Danny Galbraith – Transfermarkt Rediger på Wikidata

* (en) Danny Galbraith – Soccerbase.com Rediger på Wikidata

* (en) Danny Galbraith – Soccerway Rediger på Wikidata

* (en) Danny Galbraith – FBref Rediger på Wikidata